text: Quant ses paroles li ot issi contées,
   Et la pucele les ot bien escoutées,
   Del couvretoir Va puis acouvetée;
   Prist un anel dont il l'ot espousée,
   Dous pars en fist al trencant de l'espée;
   L'une partie l’en a recoumandée,
   Se li pria qu’ele soit bien gardée,
   S'on li demande, k’ele soit aprestée;
   Emsamble lui en a l’autre portée.
   Que se jamais revient a sa contrée
   Et il li moustre les ensegnes prouvées,
   Que l' recounoisse entre li et sa mére.
   Dist la pucele : «Or sui molt esgarée;
   PageV01P227
   Mainne me la dunt tu m’as amenée.
   Por coi me lais? Ja m'as tu espousée.
   Que querras ore en estrange contrée?
   Que porai dire ton pére ne ta mére?
   Sempres m’aront de lor terre jetée.
   Puis m’en irai com autre asoignentée.
   Tel honte arai jamais n’iere hounerée.»
   «Bele», dist il, «n’estes mie senée:
   A Diu te tien, si devien s’espousée,
   T’ame iert el ciel roine corounée,
   Em Paradis iert mise et alevée.
  